# Bomba Eaton

Una bomba d'oli tipus Eaton era la denominació habitual d'una bomba d´oli per a motors de combustió interna dissenyada segons els principis d'una bomba gerotor o trocoidal. Per a ser més precisos caldria dir hipotrocoidal. Una altra designació és la de bomba de rotor excèntric, contraposada a les bombes d'engranatge o de paletes per a fer el mateix servei.

## Història

Les bombes Gerotor es remunten a l'any 1927 quan Myron Francis Hill (membre de les institucions Society of Naval Architects and Marine Engineers, N. Y. Academy of Sciences, i Harvard Engineering Society) va publicar el llibre “Kinematics of gerotors”. En aquesta obra esmentava els treballs previs de Galloway (1787), de Nash i Tilden (1879), de Cooley (1900), del professor Lilly de la Dublin University (1915) i de Feuerheed (1918). Aquests investigadors estudiaren bombes de desplaçament positiu basades en el moviment relatiu intern d'una roda dentada exteriorment respecte d'una roda exterior (amb dentat interior) amb una dent més que la roda interior. Es tractava de bombes d'engranatge amb dentat clàssic (forma de les dents similar a la de les rodes dentades usades en transmissió de potència).
Myron Hill va proposar una altra forma de les “dents” basada en les curves trocoidals. I va anomenar aquesta variant Ge-Rotor (de “Generated Rotor”, rotor generat). L'any 1947 va publicar un segon llibre: “Kinematics of Gerotors, Rotoids and Gears." Algunes de les patents de Myron Hill sobre el tema foren les següents:
* U.S. Patent 1,682,563 (1928)
* U.S. Patent 2,011,338 (1922)
* U.S. Patent 2,091,317 (1934)
Un sistema gerotor, un gerotor, pot funcionar amb líquids i gasos. Si rep potència funciona com una bomba o compressor (donant pressió al fluid). Si el que rep és un fluid a pressió funciona com un motor. Es tracta d'un mecanisme reversible.

### La firma Eaton s'introdueix a Europa

L'any 1946 la companyia americana Eaton va comprar una part minoritària de les accions de la companyia anglesa Hobourn.

## Exemples d'ús de la denominació

En llibres tècnics l'expressió “bomba del tipus Eaton”, referida a bombes d'oli per a lubricació dels motors és relativament freqüent. Alguns exemples a continuació:
* 1992: How to Restore Your BMW Twin, 1955-1985, Mick Walker.
* 1999: Moto Guzzi Twins Restoration, Mick Walker.
* 2002: Le véhicule automobile: Structure, motorisation et ses périphériques, systèmes électriques; Jean Reynaud, Christian Babillon.
* 2008: How to Build Motorcycle-engined Racing Cars, Tony Pashley.
* 2010: Automotive Transmissions: Fundamentals, Selection, Design and ...; Harald Naunheimer, Bernd Bertsche, Joachim Ryborz - 2010 “Annular Gear Pump (Gerotor). The annular gear pump (often called Eaton pump or gerotor) is also a common pump type in automatic ...”.
* 2016. Empresa italiana TUTTO RETTIFICHE.

## Casos particulars documentats
### Citroën 2CV

Des de 1963 el Citroën 2CV va muntar una bomba d'oli tipus Eaton. De 4 lòbuls interns / 5 lòbuls externs.

### Mini

En els automòbils Mini, des de l'any 1961, la bomba de l'oli del motor era del tipus Eaton. Hi havia dos subministradors: Houborn-Eaton i Concentric.
Hi havia models amb rotor central de 3 lòbuls i altres amb 5 lòbuls.

### Mini Cooper

Segons la referència adjunta els Mini Cooper model II podien emprar dos tipus de bombes d'oli: la Burman (bomba concèntrica de paletes) o la Hobourn-Eaton (“rotor type pump”).

### Motos BMW

L'any 1970 la fàbrica BMW va llançar la sèrie 5 de motocicletes. L'antiga bomba d'oli d'engranatges fou substituïda per una bomba de tipus Eaton també anomenada trocoidal (de fet caldria concretar i dir “hipotrocoidal”) o de rotor. Aquelles bombes tenien 4 lòbuls centrals i 5 a la perifèria. Fou la primera marca de motocicletes en usar aquesta mena de bombes d'oli.

### Lotus Elan 1962-1973

Els automòbils esportius Lotus Elan podien anar equipats amb dos models de bombes. Ambdós models estaven fabricats per la firma Hobourn-Eaton i eren del tipus bi-rotor.

## Vegeu també

* Gerotor
* Bomba de membrana
* Màquina hidràulica
* Bomba d'oli
* Cilindre hidràulic
* Motor hidràulic

## Referències

* ↑ http://www.google.cat/patents/US1682563 U.S. Patent 1,682,563 (1928)
* ↑ http://www.google.ch/patents/US2011338 U.S. Patent 2,011,338 (1922)
* ↑ https://www.google.ch/patents/US2091317 U.S. Patent 2,091,317 (1934)
* ↑ http://www.gracesguide.co.uk/Hobourn_Eaton_Manufacturing_Co Cronologia de la Hobourn Eaton Manufacturing Company; Strood, Rochester, Kent.
* 1 2 Mick Walker. How to Restore Your BMW Twin, 1955-1985. MotorBooks International, p. 106–. ISBN 978-1-61059-028-0.
* ↑ Mick Walker. Moto Guzzi Twins Restoration. MotorBooks International, p. 99–. ISBN 978-1-61059-085-3.
* ↑ Jean Reynaud; Christian Babillon Le véhicule automobile: Structure, motorisation et ses périphériques, systèmes électriques. De Boeck Supérieur, 6 febrer 2002, p. 125–. ISBN 978-2-86944-045-6.
* ↑ Tony Pashley. How to Build Motorcycle-engined Racing Cars. Veloce Publishing Ltd, 15 juliol 2008, p. 89–. ISBN 978-1-84584-123-2.
* ↑ Harald Naunheimer; Bernd Bertsche; Joachim Ryborz Automotive Transmissions: Fundamentals, Selection, Design and Application. Springer Science & Business Media, 9 novembre 2010, p. 449–. ISBN 978-3-642-16214-5.
* ↑ http://www.tuttorettifiche.it/pompeolio.html Arxivat 2016-08-29 a Wayback Machine. Puo' essere a ingranaggi, a lobi (detta anche trocoidale o tipo Eaton) o anche a ingranaggio interno
* ↑ http://elwooood.free.fr/Utile/voir/caland-3/index.htm 1963. Janvier:Pompe à huile Eaton montée en série.
* ↑ http://2cv-legende.com/caract_moteurs_2CV.pdf Manual de manteniment del Citroën 2CV
* ↑ http://ln-lnaclubdefrance.e-monsite.com/pages/les-modeles-de-ln-lna/les-602-cm.html Detalls dels motors de 602 cm3 del 2CV: Graissage sous pression par pompe de type Eaton.
* ↑ «Còpia arxivada». Arxivat de l'original el 2016-10-18. [Consulta: 16 octubre 2016].
* ↑ http://www.minimania.com/LUBRICATION___Oil_pumps_1006
* ↑ John Parnell; Paul Debois Original Mini Cooper and Cooper S. Motorbooks International, 2002, p. 33–. ISBN 978-0-7603-1228-5.
* ↑ Paul Robinsahw; Christopher Ross, M.D. The Original Lotus Elan 1962-1973. M-Y Books Distribution, 14 maig 2013, p. 77–. ISBN 978-1-78318-005-9.